บุญรื่น ศรีธเรศ

บุญรื่น ศรีธเรศ (สกุลเดิม มัธยมนันทน์) นักการเมืองชาวไทย และสมาชิกสภาผู้แทนราษฎรจังหวัดกาฬสินธุ์ เขต 1 พรรคเพื่อไทย 5 สมัย (2544, 2548, 2550, 2554 และ 2562)  เป็นสุภาพสตรีที่มีอายุมากที่สุดที่ดำรงตำแหน่ง ส.ส.แบบแบ่งเขตในปัจจุบัน อดีตรัฐมนตรีช่วยว่าการกระทรวงศึกษาธิการ ในรัฐบาลของนางสาวยิ่งลักษณ์ ชินวัตร และสมาชิกสภาผู้แทนราษฎร จังหวัดกาฬสินธุ์ สังกัดพรรคเพื่อไทย
== ประวัติ ==
บุญรื่น ศรีธเรศ หรือ บุญรื่น มัธยมนันทน์ ซึ่งเป็นสกุลสืบสายมาจากหลวงประเวทย์อุธรณ์ขันธ์ (ลี มัธยมนันทน์) นายอำเภอกุฉินารายณ์คนแรก บุญรื่นเกิดเมื่อวันที่ 10 ตุลาคม พ.ศ. 2486 ที่อำเภอท่าคันโท จังหวัดกาฬสินธุ์ สำเร็จการศึกษาชั้นประกาศนียบัตรวิชาการศึกษา (ป.กศ.) และปริญญาตรี ครุศาสตรบัณฑิต จากวิทยาลัยครูมหาสารคาม และสำเร็จการศึกษาประกาศนียบัตรการเมืองการปกครองของผู้บริหารระดับสูง จากสถาบันพระปกเกล้า เมื่อปี พ.ศ. 2545 และระดับปริญญาโท สาขาวิชารัฐศาสตร์ ที่มหาวิทยาลัยสุโขทัยธรรมาธิราช
ด้านชีวิตครอบครัวสมรสกับ นายสังข์ทอง ศรีธเรศ อดีตสมาชิกสภาผู้แทนราษฎร จังหวัดกาฬสินธุ์ 7 สมัย และอดีตรัฐมนตรีช่วยว่าการกระทรวงศึกษาธิการ สมัยรัฐบาลพลเอกชวลิต ยงใจยุทธ มีบุตรรวม 3 คน คือ นายอัศวิน ศรีธเรศ (เสียชีวิต) นายสุรทิน ศรีธเรศ และ ผู้ช่วยศาสตราจารย์ ดร.นิภารัตน์ ศรีธเรศ
== การทำงาน ==
บุญรื่น ศรีธเรศ เคยรับราชการครู ต่อมาได้เข้าสู่งานการเมือง เป็นสมาชิกสภาผู้แทนราษฎรจังหวัดกาฬสินธุ์ ในการเลือกตั้ง พ.ศ. 2544 (เขต 5) เป็นครั้งแรก ในสังกัดพรรคไทยรักไทย ต่อมาได้รับเลือกตั้งอีกในการเลือกตั้ง พ.ศ. 2548 (เขต 1 พรรคไทยรักไทย), พ.ศ. 2550 (เขต 1 พรรคพลังประชาชน เมื่อ พ.ศ. 2551 พรรคพลังประชาชนถูกยุบ ย้ายสังกัดพรรคเพือ่ไทย) และการเลือกตั้ง พ.ศ. 2554 (เขต 1 พรรคเพื่อไทย) และยังได้รับแต่งตั้งเป็นรัฐมนตรีช่วยว่าการกระทรวงศึกษาธิการ ในรัฐบาลของนางสาวยิ่งลักษณ์ ชินวัตร ดูแลรับผิดชอบการศึกษาในพื้นที่ภาคตะวันออกเฉียงเหนือ และถูกปรับออกจาตำแหน่งในเดือนมกราคม พ.ศ. 2555
นางบุญรื่น เป็นผู้มีบทบาทในการดำเนินการจัดตั้งมหาวิทยาลัยกาฬสินธุ์ ซึ่งมีการเสนอจัดตั้งขึ้นในปี พ.ศ. 2554  และวันที่ 8 กันยายน 2558 ราชกิจจานุเบกษาได้เผยแพร่ "พระราชบัญญัติมหาวิทยาลัยกาฬสินธุ์ พ.ศ. 2558" มีผลให้มหาวิทยาลัยราชภัฎกาฬสินธุ์และมหาวิทยาลัยเทคโนโลยีราชมงคลอีสาน วิทยาเขตกาฬสินธุ์ สิ้นสุดสถานะความเป็นสถาบันอุดมศึกษาในวันถัดจากวันที่ประกาศราชกิจจานุเบกษา และเป็นการจัดตั้งมหาวิทยาลัยกาฬสินธุ์ขึ้นในวันเดียวกัน 
== การลงเลือกตั้ง ==
บุญรื่น ศรีธเรศ ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดกาฬสินธุ์ สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดกาฬสินธุ์ สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดกาฬสินธุ์ สังกัดพรรคพลังประชาชน
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดกาฬสินธุ์ สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดกาฬสินธุ์ สังกัดพรรคเพื่อไทย
โดยมีสถิติคะแนนการลงสมัครรับเลือกตั้ง ดังนี้
{| border="1" cellpadding="4" cellspacing="1" style="margin: 1em 1em 1em 0; background: #gold; border: 1px #aaa solid; text-align:center; border-collapse: collapse; font-size: 95%;" width=90%
|- style="background:#cccccc"
| width=10% | การเลือกตั้ง || width=5% | เขต || width=25% | อันดับที่ 1 (ได้รับเลือกตั้ง) || width=25% |อันดับที่ 2 (ไม่ได้รับเลือกตั้ง) || width=25% |อันดับที่ 3 (ไม่ได้รับเลือกตั้ง)
|-
| พ.ศ. 2544|| 5 ||bgcolor="#ffb6b6" | นางบุญรื่น ศรีธเรศ (พรรคไทยรักไทย)  27,852 คะแนน || นายพนมพร เขตอนันต์ (พรรคความหวังใหม่) 19,491 คะแนน || bgcolor="#d7e4f9" | นายชาญณรงค์ หวังมนตรี(พรรคประชาธิปัตย์)13,151 คะแนน
|-
| พ.ศ. 2548|| 1 ||bgcolor="#ffb6b6" | นางบุญรื่น ศรีธเรศ (พรรคไทยรักไทย)  42,093 คะแนน ||bgcolor="#aacc99" | นายวิรัช พิมพะนิตย์ (พรรคชาติไทย) 27,072 คะแนน || นายชัชวาล เชิญตระกูล(พรรคมหาชน)6,352 คะแนน
|-
| พ.ศ. 2550|| 1 ||bgcolor="#ffb6b6" | นางบุญรื่น ศรีธเรศ 99,131 คะแนน นายวีระวัฒน์ โอสถานุเคราะห์ 95,719 คะแนน  นายคมเดช ไชยศิวามงคล 68,890 คะแนน (พรรคพลังประชาชนทั้งหมด) || นายยงยุทธ หล่อตระกูล 63,281 คะแนน(พรรคชาติไทย) นายวิรัช พิมพะนิตย์ 54,563 คะแนน (พรรคชาติไทย) นายเกรียงไกร  ภูมิเหล่าแจ้ง 53,992 คะแนน (พรรคประชาราช) || 27 คน
|-
| พ.ศ. 2554|| 1 ||bgcolor="#ffb6b6" | นางบุญรื่น ศรีธเรศ (พรรคเพื่อไทย)  34,127 คะแนน || bgcolor="#b0ceff" |นายชัย คูสกุลรัตน์ (พรรคภูมิใจไทย) 24,888 คะแนน || bgcolor="#aacc99" | นางจารุณี พิมพะนิตย์ ณ นครพนม(พรรคชาติไทยพัฒนา)13,772 คะแนน
|-
| พ.ศ. 2562|| 1 ||bgcolor="#ffb6b6" | นางบุญรื่น ศรีธเรศ (พรรคเพื่อไทย)  37,532 คะแนน || bgcolor="#b0ceff" |นายวิรัช พิมพะนิตย์ (พรรคภูมิใจไทย) 32,275 คะแนน || bgcolor="#F47932" | นายปิยรัฐ จงเทพ(พรรคอนาคตใหม่)17,750 คะแนน
|}
== เครื่องราชอิสริยาภรณ์ ==
== อ้างอิง ==
บุคคลจากอำเภอท่าคันโท
ครูชาวไทย
นักการเมืองสตรีชาวไทย
คู่สมรสของนักการเมืองไทย
สมาชิกสภาผู้แทนราษฎรจังหวัดกาฬสินธุ์
พรรคไทยรักไทย
พรรคพลังประชาชน (พ.ศ. 2541)
พรรคเพื่อไทย
บุคคลจากมหาวิทยาลัยราชภัฏมหาสารคาม
บุคคลจากสาขาวิชารัฐศาสตร์ มหาวิทยาลัยสุโขทัยธรรมาธิราช
บุคคลจากสถาบันพระปกเกล้า
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.